# Úradný vestník C 148/2020

| | ISSN 1977-1037 |
| --- | --- |
| Úradný vestník
  Európskej únie | C 148 |
| | |
| Slovenské vydanie | Informácie a oznámenia | Ročník 635. mája 2020 |

ISSN 1977-1037

Úradný vestník

Európskej únie

C 148

Slovenské vydanie

Informácie a oznámenia

Ročník 635. mája 2020

---

| Obsah | Strana |
| --- | --- |
| | IV   Informácie |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Rada |
| 2020/C 148/01 | Oznámenie určené určitým osobám a subjektom, na ktoré sa vzťahujú reštriktívne opatrenia ustanovené v rozhodnutí Rady 2010/413/SZBP a v nariadení Rady (EÚ) č. 267/2012 o reštriktívnych opatreniach voči Iránu | 1 |
| | Európska komisia |
| 2020/C 148/02 | Úroková miera použitá Európskou centrálnou bankou pri hlavných refinančných operáciách: 0,00 % dňa 1. mája 2020 — Výmenný kurz eura | 2 |
| | Dvor audítorov |
| 2020/C 148/03 | Osobitná správa č. 11/2020 Energetická efektívnosť budov: naďalej je potrebné klásť väčší dôraz na nákladovú účinnosť | 3 |

Obsah

Strana

IV   Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

2020/C 148/01

Oznámenie určené určitým osobám a subjektom, na ktoré sa vzťahujú reštriktívne opatrenia ustanovené v rozhodnutí Rady 2010/413/SZBP a v nariadení Rady (EÚ) č. 267/2012 o reštriktívnych opatreniach voči Iránu

1

Európska komisia

2020/C 148/02

Úroková miera použitá Európskou centrálnou bankou pri hlavných refinančných operáciách: 0,00 % dňa 1. mája 2020 — Výmenný kurz eura

2

Dvor audítorov

2020/C 148/03

Osobitná správa č. 11/2020 Energetická efektívnosť budov: naďalej je potrebné klásť väčší dôraz na nákladovú účinnosť

3

---

| | V   Oznamy |
| --- | --- |
| | KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE |
| | Európska komisia |
| 2020/C 148/04 | Predbežné oznámenie o koncentrácii (Vec M.9793 – Permira/Sneakers Maker) Vec, ktorá môže byť posúdená v rámci zjednodušeného postupu (
  1
  ) | 4 |
| | INÉ AKTY |
| | Európska komisia |
| 2020/C 148/05 | Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33 | 6 |

V   Oznamy

KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE

Európska komisia

2020/C 148/04

Predbežné oznámenie o koncentrácii (Vec M.9793 – Permira/Sneakers Maker) Vec, ktorá môže byť posúdená v rámci zjednodušeného postupu (
  1
  )

1

4

INÉ AKTY

Európska komisia

2020/C 148/05

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

6

---

| | |
| --- | --- |
| | (1)   Text s významom pre EHP |

---

(1)   Text s významom pre EHP

1

| SK | |
| --- | --- |

SK

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

| 5.5.2020 | SK | Úradný vestník Európskej únie | C 148/1 |
| --- | --- | --- | --- |

5.5.2020

SK

Úradný vestník Európskej únie

C 148/1

---

Oznámenie určené určitým osobám a subjektom, na ktoré sa vzťahujú reštriktívne opatrenia ustanovené v rozhodnutí Rady 2010/413/SZBP a v nariadení Rady (EÚ) č. 267/2012 o reštriktívnych opatreniach voči Iránu

(2020/C 148/01)

Mohammad Reza MOVASAGHNIA (č. 12), uvedený v časti I prílohy II k rozhodnutiu Rady 2010/413/SZBP (1) a v časti I prílohy IX k nariadeniu Rady (EÚ) č. 267/2012 (2) o reštriktívnych opatreniach voči Iránu, sa upozorňuje na nasledujúce informácie.

Na tieto informácie sa upozorňujú aj Mohammad Ali JAFARI (č. 6), brigádny generál IRGC Mostafa Mohammad NAJJAR (č. 7), brigádny generál IRGC Mohammad Reza NAQDI (č. 8), brigádny generál IRGC Hossein SALAMI (č. 11) a brigádny generál IRGC Ahmad VAHIDI (č. 13), ktorí sú uvedení v časti II prílohy II k rozhodnutiu 2010/413/SZBP a v časti II prílohy IX k nariadeniu (EÚ) č. 267/2012 o reštriktívnych opatreniach voči Iránu.

Rada má v úmysle zachovať reštriktívne opatrenia voči uvedeným osobám a subjektom s novými odôvodneniami. Dotknuté osoby a subjekty sa týmto upozorňujú, že môžu Rade predložiť žiadosť o poskytnutie zamýšľaného odôvodnenia ich označenia, a to do 11. mája 2020 na tejto adrese:

| Council of the European Union |
| --- |
| General Secretariat |
| RELEX.1.C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |

Council of the European Union

General Secretariat

RELEX.1.C

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-mail: sanctions@consilium.europa.eu

Akékoľvek pripomienky doručené pred 22. májom 2020 sa zohľadnia na účely pravidelného preskúmania zo strany Rady.

---

(1)  Ú. v. EÚ L 195, 27.7.2010, s. 39.

(2)  Ú. v. EÚ L 88, 24.3.2012, s. 1.

---

Európska komisia

| 5.5.2020 | SK | Úradný vestník Európskej únie | C 148/2 |
| --- | --- | --- | --- |

5.5.2020

SK

Úradný vestník Európskej únie

C 148/2

---

Úroková miera použitá Európskou centrálnou bankou pri hlavných refinančných operáciách (1):

0,00 % dňa 1. mája 2020

Výmenný kurz eura (2)

4. mája 2020

(2020/C 148/02)

1 euro =

| | Mena | Výmenný kurz |
| --- | --- | --- |
| USD | Americký dolár | 1,0942 |
| JPY | Japonský jen | 116,84 |
| DKK | Dánska koruna | 7,4622 |
| GBP | Britská libra | 0,87898 |
| SEK | Švédska koruna | 10,8113 |
| CHF | Švajčiarsky frank | 1,0548 |
| ISK | Islandská koruna | 159,50 |
| NOK | Nórska koruna | 11,3280 |
| BGN | Bulharský lev | 1,9558 |
| CZK | Česká koruna | 27,119 |
| HUF | Maďarský forint | 353,27 |
| PLN | Poľský zlotý | 4,5668 |
| RON | Rumunský lei | 4,8368 |
| TRY | Turecká líra | 7,6932 |
| AUD | Austrálsky dolár | 1,7022 |
| CAD | Kanadský dolár | 1,5390 |
| HKD | Hongkongský dolár | 8,4838 |
| NZD | Novozélandský dolár | 1,8083 |
| SGD | Singapurský dolár | 1,5495 |
| KRW | Juhokórejský won | 1 340,00 |
| ZAR | Juhoafrický rand | 20,3924 |
| CNY | Čínsky juan | 7,7275 |
| HRK | Chorvátska kuna | 7,5820 |
| IDR | Indonézska rupia | 16 522,42 |
| MYR | Malajzijský ringgit | 4,7226 |
| PHP | Filipínske peso | 55,379 |
| RUB | Ruský rubeľ | 82,3404 |
| THB | Thajský baht | 35,397 |
| BRL | Brazílsky real | 6,0781 |
| MXN | Mexické peso | 26,8862 |
| INR | Indická rupia | 82,7870 |

Mena

Výmenný kurz

USD

Americký dolár

1,0942

JPY

Japonský jen

116,84

DKK

Dánska koruna

7,4622

GBP

Britská libra

0,87898

SEK

Švédska koruna

10,8113

CHF

Švajčiarsky frank

1,0548

ISK

Islandská koruna

159,50

NOK

Nórska koruna

11,3280

BGN

Bulharský lev

1,9558

CZK

Česká koruna

27,119

HUF

Maďarský forint

353,27

PLN

Poľský zlotý

4,5668

RON

Rumunský lei

4,8368

TRY

Turecká líra

7,6932

AUD

Austrálsky dolár

1,7022

CAD

Kanadský dolár

1,5390

HKD

Hongkongský dolár

8,4838

NZD

Novozélandský dolár

1,8083

SGD

Singapurský dolár

1,5495

KRW

Juhokórejský won

1 340,00

ZAR

Juhoafrický rand

20,3924

CNY

Čínsky juan

7,7275

HRK

Chorvátska kuna

7,5820

IDR

Indonézska rupia

16 522,42

MYR

Malajzijský ringgit

4,7226

PHP

Filipínske peso

55,379

RUB

Ruský rubeľ

82,3404

THB

Thajský baht

35,397

BRL

Brazílsky real

6,0781

MXN

Mexické peso

26,8862

INR

Indická rupia

82,7870

---

(1)  Použitý kurz sa vzťahuje k poslednej operácii vykonanej pred určeným dňom. V prípade, že tender obsahuje variabilný kurz, použije sa kurz medzný.

(2)  Zdroj: referenčný výmenný kurz publikovaný ECB.

---

Dvor audítorov

| 5.5.2020 | SK | Úradný vestník Európskej únie | C 148/3 |
| --- | --- | --- | --- |

5.5.2020

SK

Úradný vestník Európskej únie

C 148/3

---

Osobitná správa č. 11/2020

„Energetická efektívnosť budov: naďalej je potrebné klásť väčší dôraz na nákladovú účinnosť“

(2020/C 148/03)

Európsky dvor audítorov týmto informuje, že bola uverejnená osobitná správa č. 11/2020 „Energetická efektívnosť budov: naďalej je potrebné klásť väčší dôraz na nákladovú účinnosť“.

Táto správa je k dispozícii na nahliadnutie alebo stiahnutie na webovom sídle Európskeho dvora audítorov: http://eca.europa.eu.

---

V Oznamy

KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE

Európska komisia

| 5.5.2020 | SK | Úradný vestník Európskej únie | C 148/4 |
| --- | --- | --- | --- |

5.5.2020

SK

Úradný vestník Európskej únie

C 148/4

---

Predbežné oznámenie o koncentrácii

(Vec M.9793 – Permira/Sneakers Maker)

Vec, ktorá môže byť posúdená v rámci zjednodušeného postupu

(Text s významom pre EHP)

(2020/C 148/04)

1.

Toto oznámenie sa týka týchto podnikov:

| — | Permira Holdings Limited („Permira“, Normanské ostrovy), |
| --- | --- |

—

Permira Holdings Limited („Permira“, Normanské ostrovy),

| — | Sneakers Maker SpA („Sneakers Maker“, Taliansko). |
| --- | --- |

—

Sneakers Maker SpA („Sneakers Maker“, Taliansko).

Podnik Permira získava v zmysle článku 3 ods. 1 písm. b) nariadenia o fúziách výlučnú kontrolu nad podnikom Sneakers Maker.

Koncentrácia sa uskutočňuje prostredníctvom kúpy akcií.

2.

| — | Permira: podnikanie v oblasti súkromného kapitálu zamerané na poskytovanie služieb súvisiacich so správou investícií, a to viacerým investičným fondom. Permira kontroluje viacero spoločností v portfóliu pôsobiacich v rôznych odvetviach vrátane obuvi a odevov, ako napríklad Dr Martens a Reformation. |
| --- | --- |

—

Permira: podnikanie v oblasti súkromného kapitálu zamerané na poskytovanie služieb súvisiacich so správou investícií, a to viacerým investičným fondom. Permira kontroluje viacero spoločností v portfóliu pôsobiacich v rôznych odvetviach vrátane obuvi a odevov, ako napríklad Dr Martens a Reformation.

| — | Sneakers Maker: holdingová spoločnosť, ktorá vlastní celé základné imanie spoločnosti Golden Goose S.p.A. – výrobcu a dodávateľa luxusnej obuvi a odevov. |
| --- | --- |

—

Sneakers Maker: holdingová spoločnosť, ktorá vlastní celé základné imanie spoločnosti Golden Goose S.p.A. – výrobcu a dodávateľa luxusnej obuvi a odevov.

3.

V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) je potrebné uviesť, že túto vec je možné posudzovať v súlade s postupom stanoveným v uvedenom oznámení.

4.

Pripomienky musia byť Komisii doručené najneskôr 10 dní odo dňa uverejnenia tohto oznámenia. Vždy je nutné uviesť toto referenčné číslo:

M.9793 – Permira/Sneakers Maker

Pripomienky možno Komisii zaslať e-mailom, faxom alebo poštou. Použite tieto kontaktné údaje:

E-mail: COMP-MERGER-REGISTRY@ec.europa.eu

Fax +32 22964301

Poštová adresa:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  Ú. v. EÚ L 24, 29.1.2004, s. 1 („nariadenie o fúziách“).

1

(2)  Ú. v. EÚ C 366, 14.12.2013, s. 5.

2

---

INÉ AKTY

Európska komisia

| 5.5.2020 | SK | Úradný vestník Európskej únie | C 148/6 |
| --- | --- | --- | --- |

5.5.2020

SK

Úradný vestník Európskej únie

C 148/6

---

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2020/C 148/05)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY

„BIERZO“

Referenčné číslo PDO-ES-A0615-AM02

Dátum oznámenia: 31. januára 2020

OPIS A DÔVODY SCHVÁLENEJ ZMENY

1.   Zmena fyzikálno-chemických vlastností podľa typu vína

Opis a dôvody

Zmena sa týka bodu 2 písm. a) špecifikácie a bodu 4 jednotného dokumentu.

V novej špecifikácii sa upravujú niektoré analytické vlastnosti vín s označením pôvodu Bierzo s cieľom prispôsobiť vína chuťovým preferenciám spotrebiteľov, ktorí uprednostňujú sviežejšie, kyslejšie vína s menším obsahom cukru a síry. Okrem toho vinárske podniky používajú čoraz častejšie vďaka technologickému pokroku drevené nádoby s objemom viac ako 600 litrov a v dôsledku zmeny klimatických podmienok sa zvyšuje stupeň zrelosti vín. Tieto analytické vlastnosti sú uvedené ďalej v texte.

Obsah alkoholu: obsah alkoholu sa má zvýšiť u bielych, ružových a červených vín o 0,5 obj. %, keďže akostné biele víno musí mať najmenej 11,5 obj. % alkoholu a akostné červené a ružové víno najmenej 12 obj. % alkoholu. Cieľom je zlepšiť dozrievanie hrozna, čím sa získavajú plnšie vína, a zabrániť nadmerným výnosom, ktoré by viedli k produkcii menej kvalitného vína.

Obsah glukózy a fruktózy: koncentrácia cukru vo víne sa má znížiť zo 7 na 5 g glukózy a fruktózy na liter v bielych a ružových vínach, pretože vína tradične vyrábané v tomto regióne majú nízky obsah cukru. Cieľom je teda zachovať identitu vín Bierzo a zvýšiť ich kvalitu a zároveň zamedziť snahe o zakrývanie chyby vína nadbytočným cukrom.

Celková kyslosť: v záujme vyššej kvality a výraznejšej sviežosti bielych a ružových vín sa musí minimálna celková kyslosť vyjadrená ako kyselina vínna zvýšiť zo 4 g/l na 4,5 g/l. Vinárom sa tým umožní vyrábať vyváženejšie biele a ružové vína, pretože vína získané z hrozna v rokoch s intenzívnejším slnečným svitom pôsobia príliš teplým a nevýrazným dojmom, čo nie je typické pre tento región.

Obsah prchavých kyselín: obsah kyseliny vínnej vo vínach v prvom roku sa zvyšuje na 0,8 g/l. Dvojročné a staršie vína nesmú mať obsah prchavých kyslín viac ako 1 g/l. Vzhľadom na spôsob výroby a zrenie vín sa v súčasnosti niektoré vína ponechávajú zrieť v drevených nádobách s kapacitou viac ako 600 litrov (maximálna povolená kapacita). Ak vína dozrievajú v nádobách s vyšším objemom, nepovažujú sa za vína vyzreté v sude, hoci vína, ktoré zreli v takýchto nádobách majú v zásade vyšší obsah prchavých kyselín, podobne ako je to pri zrení v sude. Okrem toho nemajú tieto vína žiadne degustačné chyby, a preto sa usilujeme prispôsobiť tento parameter súčasným trendom zrenia a vinifikácie. Pokiaľ ide o dvojročné a staršie vína, obsah prchavých kyselín by nemal prekročiť 1 g kyseliny octovej na liter. Všetky tieto faktory prispievajú k menším zásahom do vinifikácie a podporujú fermentáciu z miestnych kvasiniek, ktorých použitím sa prehlbuje autenticita týchto vín.

Celkový obsah oxidu siričitého: pri bielych a ružových vínach sa zníži obsah oxidu siričitého zo 190 g/l na150 g/l a pri červenom víne zo 140 g/l na 130 g/l, pretože pri vhodnom množstve oxidu siričitého sú vína menej oxidované, majú krajšiu farbu, lepšiu vôňu a nižší obsah prchavých kyselín. Zlepšuje sa tým kvalita, keďže jednoznačným cieľom je vyrábať prirodzenejšie vína a túto konzervačnú látku používať racionálnejšie.

TYP ZMENY: ŠTANDARDNÁ (so zmenou jednotného dokumentu)

Zmena uvedených fyzikálno-chemických vlastností nepredstavuje podstatnú zmenu, keďže vína si zachovávajú jedinečné a typické vlastnosti CHOP „BIERZO“. Preto nemá vplyv na kategóriu výrobku [časť II prílohy VII k nariadeniu (EÚ) č. 1308/2013] ani na súvislosť so zemepisnou oblasťou a nie je ňou obmedzené ani uvádzanie na trh.

2.   Zmena organoleptických vlastností

Opis a dôvody

Zmena sa týka bodu 2 písm. b) špecifikácie a bodu 4 jednotného dokumentu.

Organoleptické vlastnosti chránených vín sa zrevidovali a upravili tak, aby sa dali priradiť k deskriptorom, ktoré môže hodnotiť odborná degustačná porota podľa kritérií stanovených v norme UNE-EN-ISO 17025.

TYP ZMENY: ŠTANDARDNÁ (so zmenou jednotného dokumentu)

Zmena uvedených organoleptických vlastností nepredstavuje podstatnú zmenu, keďže vína si zachovávajú jedinečné a typické vlastnosti CHOP „BIERZO“. Preto nemá vplyv na kategóriu výrobku [časť II prílohy VII k nariadeniu (EÚ) č. 1308/2013] ani na súvislosť so zemepisnou oblasťou a nie je ňou obmedzené ani uvádzanie na trh.

3.   Pestovateľské postupy: obmedzenie zavlažovania

Opis a dôvody

Zmena sa týka bodu 3 písm. a) špecifikácie a bodu 5.a jednotného dokumentu.

Dôvodom tohto obmedzenia je skutočnosť, že výrobná oblasť jednoznačne podlieha vplyvu Atlantického oceánu, keďže má vysoký ročný úhrn zrážok, ktorý v priemere presahuje 700 mm ročne. V zásade platí, že viniču hrozí úhyn spôsobený suchým letným počasím iba počas prvých dvoch rokov. Preto je zavlažovanie v takomto prípade povolené. V nasledujúcich rokoch už nie je povolené, pretože sa vychádza z toho, že množstvo zrážok je dostatočné. Okrem toho sa zavlažovaním priamo menia charakteristické vlastnosti hrozna, takže zaniká faktor ročníka zberu a vína majú každý rok podobné vlastnosti. Stráca sa tým totiž určitá stránka identity vína: vína zo suchších rokov sú vrúcnejšie, zatiaľ čo v rokoch s výdatnejšími zrážkami a miernejšími teplotami vznikajú sviežejšie vína.

TYP ZMENY: ŠTANDARDNÁ (so zmenou jednotného dokumentu)

Toto obmedzenie nepatrí medzi typy zmien uvedené v článku 14 ods. 1 delegovaného nariadenia (EÚ) 2019/33.

4.   Podmienky výroby vína: zmena minimálneho potenciálneho obsahu alkoholu určitých odrôd viniča a zahrnutie vína typu „clarete“

Opis a dôvody

Zmena obsahu alkoholu sa týka bodu 3 písm. b) ods. 1 špecifikácie a bodu 5.a jednotného dokumentu.

V porovnaní s predchádzajúcou špecifikáciou sa minimálny potenciálny obsah alkoholu z modrých a bielych odrôd zvýši o 0,5 obj. % s výnimkou odrody Godello, pri ktorej sa zvýši o 1 obj. %. Dôvodom tejto zmeny je najmä vývoj klimatických podmienok, ktorý vedie k zvýšeniu potenciálneho obsahu alkoholu v hrozne. S cieľom zachovať kvalitu vín sa hrozno zbiera pri optimálnej zrelosti, čím sa predíde nadmerným výnosom a neefektívnym vinárskym postupom, ktoré by mohli mať za následok neúplné zrenie a nekvalitné víno.

Pridanie vína typu „clarete“ sa týka bodu 2 písm. a) a b) a bodu 3 písm. c) špecifikácie a bodov 4 a 5.a jednotného dokumentu.

V regióne Bierzo je výroba vína typu „clarete“ tradíciou. Miešanie odrôd vo vinohrade sa uskutočňovalo prakticky vo všetkých starých vinohradoch a táto zmes sa používala na výrobu vína typu „clarete“. V súčasnosti sa Regulačná rada snaží podporiť výrobu týchto tradičných vín, ktoré sa vždy vyrábali v tomto regióne. Zahrnutím tohto typu vína nevzniká nová kategória, pretože ide o víno kategórie I, do ktorej patria všetky vína uvedené v špecifikácii.

TYP ZMENY: ŠTANDARDNÁ (so zmenou jednotného dokumentu)

Táto zmena nepatrí medzi typy zmien uvedené v článku 14 ods. 1 delegovaného nariadenia (EÚ) 2019/33.

5.   Relevantné obmedzenia výroby vín: zmena minimálneho percentuálneho podielu odrôd v zložení vín

Opis a dôvody

Zmena sa týka bodu 3 písm. c) špecifikácie a bodu 5.a jednotného dokumentu.

Červené vína musia obsahovať najmenej 85 % povolených modrých odrôd viniča a môžu sa pridať biele odrody, ktorých podiel nesmie presiahnuť 15 %, s cieľom prirodzene zvýšiť celkovú kyslosť vína a dodať mu sviežosť a zároveň zachovať identitu vína vyrobeného v tejto oblasti. Tento postup sa tradične uplatňuje v určitých oblastiach regiónu Bierzo, o čom svedčia pozemky, na ktorých sú vysadené modré aj biele odrody viniča.

TYP ZMENY: ŠTANDARDNÁ (so zmenou jednotného dokumentu)

Táto zmena nepredstavuje podstatnú zmenu výrobku s chráneným označením, a preto nie je uvedená medzi typmi zmien stanovenými v článku 14 ods. 1 delegovaného nariadenia (EÚ) 2019/33.

6.   Rozšírenie vymedzenej oblasti

Opis a dôvody

Zmena sa týka bodu 4 špecifikácie a bodu 6 jednotného dokumentu.

Bierzo je administratívny región zložený z 38 obcí, vytvorený v roku 1991 zákonom č. 1/1994 zo 14. marca 1994, ktorým sa vytvára a upravuje rovnomenný prírodný región nachádzajúci sa západne od provincie León v autonómnej oblasti Kastília a León.

Historický región Bierzo zahŕňa povodie rieky Sil v provincii León okrem údolia Laciana a časti regiónu Cabrera Baja. Do regiónu Bierzo sa od jeho založenia v roku 1991 začlenili tieto obce: Arganza, Balboa, Barjas, Bembibre, Benuza, Berlanga del Bierzo, Borrenes, Cabañas Raras, Cacabelos, Camponaraya, Candín, Carracedelo, Carucedo, Castropodame, Congosto, Corullón, Cubillos del Sil, Fabero, Folgoso de la Ribera, Igüeña, Molinaseca, Noceda del Bierzo, Oencia, Páramo del Sil, Peranzanes, Ponferrada, Priaranza del Bierzo, Puente de Domingo Flórez, Sancedo, Sobrado, Toreno, Torre del Bierzo, Trabadelo, Vega de Espinareda, Vega de Valcarce, Toral de los Vados-Villadecanes a Villafranca del Bierzo. Obec Palacios del Sil požiadala o začlenenie v roku 2005.

Označenie pôvodu Bierzo bolo uznané 11. novembra 1989 a bolo schválené nariadenie jeho Regulačnej rady, ktoré sa uverejnilo v štátnom úradnom vestníku (B.O.E) 12. decembra 1989. Nariadenie sa vzťahuje na tieto obce: Arganza, Bembibre, Borrenes, Cabañas Raras, Cacabelos, Camponaraya, Carracedelo, Carucedo, Castropodame, Congosto, Corullón, Cubillos del Sil, Fresnedo, Carucedo, Castropodame, Congosto, Corullón, Cubillos del Sil, Fresnedo, Molinaseca, Noceda, Ponferrada, Priaranza, Puente Domingo Flórez, Sancedo, Vega de Espinareda, Villadecanes-Toral de los Vados a Villafranca del Bierzo.

Z 38 obcí tvoriacich región Bierzo bolo v nariadení uvedených len 22, pričom obec Fresnedo už v súčasnosti nie je obcou, keďže jej pozemky sa začlenili do obcí Cubillos del Sil a Toreno, ktoré až doteraz neboli súčasťou oblasti chráneného označenia pôvodu Bierzo.

Okrem vinohradov v pôvodne začlenených 22 obciach sa vinohrady nachádzali aj v ďalších 10 obciach regiónu, ktoré neboli zahrnuté do geografickej oblasti, na ktorú sa vzťahuje označenie pôvodu Bierzo. Išlo o obce: Benuza, Berlanga del Bierzo, Fabero, Folgoso de la Ribera, Igüeña, Oencia, Sobrado, Toreno, Torre del Bierzo a Trabadelo. Rozšírením oblasti o týchto 10 obcí sa nemení súvislosť, pretože ide o obce v regióne Bierzo, ktoré v čase vytvorenia označenia pôvodu neprejavili záujem o účasť na tomto projekte pre rastúci význam ťažobnej činnosti a preto, že sa vinice využívali na produkciu vína na vlastnú spotrebu. Ak však zohľadníme klimatické, pôdne a orografické charakteristiky, zistíme, že v oblastiach susediacich s obcami, na ktoré sa vzťahuje označenie pôvodu, sa vinič naďalej pestuje a vinohrad je oddelený len administratívnymi hranicami. Ide totiž o veľmi staré vinohrady: v týchto oblastiach sa odrody viniča, podpníky, spony výsadby ani pestovateľské systémy prakticky neobnovovali, takže prírodné a ľudské faktory sú vo všetkých obciach rovnaké, a to tak v pôvodne začlenených obciach, ako aj v obciach, ktorých zahrnutie do oblasti sa navrhuje.

Tieto obce sa pridávajú preto, aby sa zabránilo opusteniu vinohradov v týchto oblastiach, keďže hrozno z týchto obcí sa nemôže používať pod označením pôvodu Bierzo, ťažko sa predáva alebo sa používa na výrobu vín na vlastnú spotrebu. Výrobe vína sa venujú starší ľudia, ktorí ho postupne prestávajú doma vyrábať a často sa musia vzdať veľmi starých vinohradov, ktoré produkujú veľmi kvalitné hrozno. Dôsledkom toho je aj strata genetickej variability týchto starých vinohradov.

TYP ZMENY: ŠTANDARDNÁ (so zmenou jednotného dokumentu)

Rozšírením oblasti sa nespochybňuje súvislosť, pretože príčinný vzťah ostáva zachovaný: v rozšírenej oblasti, ako aj v pôvodne vymedzenej oblasti sa vyskytujú rovnaké prírodné a ľudské faktory.

7.   Zmena maximálnych výnosov

Opis a dôvody

Zmena sa týka bodu 5 špecifikácie a bodu 5.b jednotného dokumentu.

Zníži sa maximálny hektárový výnos odrody Garnacha Tintorera, keďže súčasný povolený výnos 12 000 kg/ha neumožňuje dopestovať hrozno na výrobu vína s dostatočným množstvom alkoholu pre akostné vína. V dôsledku toho sa maximálny hektárový výnos tejto odrody zníži na 11 000 kg/ha.

Maximálna povolená produkcia na hektár pre výrobu vína označeného menšími zemepisnými jednotkami bude o 20 % nižšia ako maximálna povolená produkcia pre víno s označením „Vino de Villa“, o 25 % nižšia v prípade vína s označením „Vino de Paraje“ a v rámci tejto kategórie bude o 30 % nižšia ako maximálna povolená produkcia pre víno „Viña Clasificada“ a o 35 % nižšia v prípade vína „Gran Viña Clasificada“. Účelom obmedzenia výroby je dosiahnuť rovnováhu a obmedziť silu viniča s cieľom podporiť zrenie, zdravotný stav a vlastnosti hrozna a zvýšiť kvalitu vín.

TYP ZMENY: ŠTANDARDNÁ (so zmenou jednotného dokumentu)

Táto zmena je zameraná na kvalitu a nemenia sa ňou základné vlastnosti výrobku, a teda nepatrí medzi druhy zmien stanovené v článku 14 ods. 1 delegovaného nariadenia (EÚ) 2019/33.

8.   Začlenenie odrôd Merenzao a Estaladiña

Opis a dôvody

Zmena sa týka bodu 6 špecifikácie a bodu 7 jednotného dokumentu.

Jednou z hlavných charakteristických vlastností označenia pôvodu Bierzo je vek vinohradov – v priemere okolo 75 rokov. Na týchto územiach vysadených viničom, kde prevláda odroda Mencía, sa vyskytuje zmes iných menších odrôd, ktoré sú rozptýlené a svojho času boli vysadené v tomto regióne. Mnohé z nich sa pravdepodobne vyvinuli po stáročiach mutácií cudzích starobylých genotypov a pravdepodobnom krížovom opelení medzi planými a šľachtenými populáciami, z ktorých vznikli súčasné odrody a mnohým z nich dnes hrozí vyhynutie.

Regulačná rada musí vyvíjať úsilie o zachovanie týchto odrôd, ktoré sú odsúdené na zánik, tak, že bude predchádzať zmenšovaniu vinohradníckeho a vinárskeho dedičstva tohto regiónu, zachovávať miestne odrody, ktoré sa dobre adaptovali na prostredie a sú dôležité z enologického hľadiska, a musí zahrnúť medzi schválené odrody v špecifikácii odrody Estaladiña a Merenzao, keďže sa z týchto odrôd vyrábajú vína a preukázalo sa, že sú dostatočne kvalitné na to, aby sa povolilo ich použitie na výrobu vín chránených označením pôvodu Bierzo.

TYP ZMENY: ŠTANDARDNÁ (so zmenou jednotného dokumentu)

Zahrnutím týchto dvoch odrôd sa práve pre ich menšinový podiel podstatne nemenia základné vlastnosti výrobku, a preto túto zmenu nemožno zaradiť medzi typy zmien uvedené v článku 14 ods. 1 delegovaného nariadenia (EÚ) 2019/33.

9.   Aktualizácia súvislosti

Opis a dôvody

Zmena sa týka bodu 7 špecifikácie a bodu 8 jednotného dokumentu.

Zmenila sa formulácia súvislosti, ale príčinný vzťah sa zachoval, keďže prírodné a ľudské faktory, ako aj vlastnosti výrobku zostávajú rovnaké. Príčinný vzťah sa lepšie vysvetľuje, ale nemení sa. Preto sa zmena považuje za ŠTANDARDNÚ.

TYP ZMENY: ŠTANDARDNÁ (so zmenou jednotného dokumentu)

Nezodpovedá žiadnemu typu zmien stanovených v článku 14 ods. 1 delegovaného nariadenia (EÚ) 2019/33.

10.   Odôvodnenie fľašovania v mieste pôvodu

Opis a dôvody

Zmena sa týka bodu 8 písm. b) ods. 2 pododseku 1 špecifikácie a bodu 9 jednotného dokumentu.

Bod 8 písm. b) ods. 2 špecifikácie sa preformuluje s cieľom odôvodniť skutočnosť, že balenie (fľašovanie) prebieha vo vymedzenej oblasti v súlade s článkom 4 ods. 2 nového nariadenia (EÚ) 2019/33.

TYP ZMENY: ŠTANDARDNÁ (so zmenou jednotného dokumentu)

Tento postup už je povinný, a preto neznamená zavedenie dodatočných obmedzení uvádzania na trh. Jednoducho ide o preformulovanie s cieľom prispôsobiť sa platným pravidlám. Táto zmena preto nezodpovedá žiadnemu typu zmien stanovených v článku 14 ods. 1 delegovaného nariadenia (EÚ) 2019/33.

11.   Ustanovenia týkajúce sa balenia a označovania: menšie zemepisné jednotky

Opis a dôvody

Zmena sa týka bodu 8 písm. b) ods. 2 pododseku 2 a bodu 8 písm. b) ods. 3 špecifikácie a bodu 9 jednotného dokumentu.

Spotrebitelia sa čoraz viac zaujímajú o pôvod vín, ktoré budú piť, a výrobcovia by chceli poskytnúť tieto dodatočné informácie na etiketách fliaš, aby upozornili na obce a regióny s dlhou tradíciou výroby kvalitného hrozna a aby spotrebiteľom poskytli presné informácie na etikete, čo si vyžaduje reguláciu podmienok používania príslušných názvov.

V prípade označenia Bierzo boli vína pochádzajúce z niektorých menších zemepisných jednotiek pomenované takto: „Vino de Villa“, „Vino de Paraje“ a v rámci tejto kategórie „Viña Clasificada“ a „Gran Viña Clasificada“. Zámerom je posilniť aktuálne kategórie ich doplnením a poskytnutím cenných informácií o pôvode vín, čo pomôže zlepšiť ich imidž v očiach spotrebiteľov.

Vína zaradené do týchto kategórií musia byť vynikajúcej kvality a musia sa dať vysledovať, aby sa zaručil ich pôvod v uvedených zemepisných jednotkách. Zlepší sa tým ponuka vín s označením pôvodu Bierzo a posilní sa imidž týchto vín v očiach odborníkov a spotrebiteľov.

TYP ZMENY: ŠTANDARDNÁ (so zmenou jednotného dokumentu)

Zmeny navrhované v tomto oddiele nemajú vplyv na chránený názov a nevedú k novým obmedzeniam uvádzania na trh.

12.   Overovanie súladu so špecifikáciou výrobku

Opis a dôvody

Zmena sa týka bodu 9 špecifikácie a netýka sa jednotného dokumentu.

Ide o prispôsobenie ustanoveniam nariadenia Európskeho parlamentu a Rady (EÚ) č. 1306/2013 zo 17. decembra 2013 a vykonávacieho nariadenia Komisie (EÚ) 2019/34 zo 17. októbra 2018, a najmä jeho článku 19, v ktorom sa stanovujú podrobné pravidlá overovania súladu so špecifikáciou výrobku, ktoré príslušný orgán alebo kontrolné orgány musia každoročne vykonávať.

TYP ZMENY: ŠTANDARDNÁ (bez zmeny jednotného dokumentu).

Nezodpovedá žiadnemu typu zmien stanovených v článku 14 ods. 1 delegovaného nariadenia (EÚ) 2019/33.

JEDNOTNÝ DOKUMENT

1.   Názov (názvy) na zápis do registra

Bierzo

2.   Druh zemepisného označenia

CHOP – chránené označenie pôvodu

3.   Kategórie vinohradníckych/vinárskych výrobkov

| 1. | Víno |
| --- | --- |

1.

Víno

4.   Opis vína (vín)

Biele vína

Hodnotenie vzhľadu: oceľovožltá až zlatožltá farba, čistá.

Hodnotenie čuchom: čisté vína s miernou až intenzívnou vôňou, s arómami ovocia (biele ovocie, kôstkové ovocie, citrusové ovocie) a/alebo kvetov (biele alebo žlté kvety). V bielych vínach po fermentácii alebo zrení v sudoch sa okrem uvedených vlastností vyskytujú aj arómy typické pre fermentáciu alebo zrenie v sudoch, ako sú arómy sušeného ovocia a/alebo opekania, vanilky a/alebo pečiva.

Hodnotenie chuťou: svieže vína, ich telo a perzistencia sa vyznačujú strednou až vysokou intenzitou.

Analytické hodnoty, ktoré nie sú špecifikované, musia zodpovedať hodnotám stanoveným v platných európskych predpisoch.

| Všeobecné analytické vlastnosti |
| --- |
| Maximálny celkový obsah alkoholu (v obj. %) | |
| Minimálny skutočný obsah alkoholu (v obj. %) | 11,5 |
| Minimálna celková kyslosť | 4,5 gramu na liter, vyjadrená ako kyselina vínna |
| Maximálny obsah prchavých kyselín (v miliekvivalentoch na liter) | 0,8 |
| Maximálny celkový obsah oxidu siričitého (v miligramoch na liter) | 150 |

Všeobecné analytické vlastnosti

Maximálny celkový obsah alkoholu (v obj. %)

Minimálny skutočný obsah alkoholu (v obj. %)

11,5

Minimálna celková kyslosť

4,5 gramu na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter)

0,8

Maximálny celkový obsah oxidu siričitého (v miligramoch na liter)

150

Ružové vína

Hodnotenie vzhľadu: čistá farba od bledoružovej po rubínovočervenú, môže mať aj lososové odtiene. Sýtosť farby sa môže líšiť – od slabej po strednú sýtosť.

Hodnotenie čuchom: čistá vôňa, so strednou až vysokou intenzitou aróm ovocia (červené ovocie, čierne ovocie, citrusové ovocie) a/alebo kvetov (biele alebo fialové kvety).

Hodnotenie chuťou: svieže vína, ich telo a perzistencia sa vyznačujú strednou až vysokou intenzitou.

Analytické hodnoty, ktoré nie sú špecifikované, musia zodpovedať hodnotám stanoveným v platných európskych predpisoch.

| Všeobecné analytické vlastnosti |
| --- |
| Maximálny celkový obsah alkoholu (v obj. %) | |
| Minimálny skutočný obsah alkoholu (v obj. %) | 12 |
| Minimálna celková kyslosť | 4,5 gramu na liter, vyjadrená ako kyselina vínna |
| Maximálny obsah prchavých kyselín (v miliekvivalentoch na liter) | 0,8 |
| Maximálny celkový obsah oxidu siričitého (v miligramoch na liter) | 150 |

Všeobecné analytické vlastnosti

Maximálny celkový obsah alkoholu (v obj. %)

Minimálny skutočný obsah alkoholu (v obj. %)

12

Minimálna celková kyslosť

4,5 gramu na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter)

0,8

Maximálny celkový obsah oxidu siričitého (v miligramoch na liter)

150

Vína typu „clarete“

Hodnotenie vzhľadu: čisté víno bledoružovej až rubínovočervenej farby, ktorého sýtosť sa pohybuje od veľmi slabej po strednú.

Hodnotenie čuchom: čistá vôňa strednej až vysokej aromatickej intenzity, prejavujú sa arómy červeného ovocia a/alebo čierneho ovocia a/alebo fialových kvetov.

Hodnotenie chuťou: svieže vína, ich telo a perzistencia sa vyznačujú strednou až vysokou intenzitou.

Analytické hodnoty, ktoré nie sú špecifikované, musia zodpovedať hodnotám stanoveným v platných európskych predpisoch.

| Všeobecné analytické vlastnosti |
| --- |
| Maximálny celkový obsah alkoholu (v obj. %) | |
| Minimálny skutočný obsah alkoholu (v obj. %) | 12 |
| Minimálna celková kyslosť | 4,5 gramu na liter, vyjadrená ako kyselina vínna |
| Maximálny obsah prchavých kyselín (v miliekvivalentoch na liter) | 0,8 |
| Maximálny celkový obsah oxidu siričitého (v miligramoch na liter) | 150 |

Všeobecné analytické vlastnosti

Maximálny celkový obsah alkoholu (v obj. %)

Minimálny skutočný obsah alkoholu (v obj. %)

12

Minimálna celková kyslosť

4,5 gramu na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter)

0,8

Maximálny celkový obsah oxidu siričitého (v miligramoch na liter)

150

Červené vína

Hodnotenie vzhľadu: čisté vína, ktorých sýtosť sa pohybuje od strednej po veľmi vysokú intenzitu a farba môže mať fialkasté až červené odtiene.

Hodnotenie čuchom: čisté vína so strednou až vysokou aromatickou intenzitou, v ktorých sa prejavujú arómy červeného ovocia a/alebo čierneho ovocia a/alebo fialových kvetov.

Hodnotenie chuťou: svieže vína, s dobrou štruktúrou, perzistentné a výrazné.

Obsah prchavých kyselín v dvojročných a starších vínach nesmie prekročiť 1 g/l kyseliny octovej.

Analytické hodnoty, ktoré nie sú špecifikované, musia zodpovedať hodnotám stanoveným v platných európskych predpisoch.

| Všeobecné analytické vlastnosti |
| --- |
| Maximálny celkový obsah alkoholu (v obj. %) | |
| Minimálny skutočný obsah alkoholu (v obj. %) | 12 |
| Minimálna celková kyslosť | 4 gramy na liter, vyjadrená ako kyselina vínna |
| Maximálny obsah prchavých kyselín (v miliekvivalentoch na liter) | 0,8 |
| Maximálny celkový obsah oxidu siričitého (v miligramoch na liter) | 130 |

Všeobecné analytické vlastnosti

Maximálny celkový obsah alkoholu (v obj. %)

Minimálny skutočný obsah alkoholu (v obj. %)

12

Minimálna celková kyslosť

4 gramy na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter)

0,8

Maximálny celkový obsah oxidu siričitého (v miligramoch na liter)

130

Červené vína po zrení

Hodnotenie vzhľadu: čisté víno, ktoré má farbu zodpovedajúcu jeho kategórii. U vín, ktoré zreli v dubových sudoch, ide o fialovú až červenú farbu; vína kategórie „reserva“ a „gran reserva“ majú tehlovočervenú farbu. Sýtosť farby sa pohybuje od strednej až k vysokej intenzite.

Hodnotenie čuchom: čistá vôňa, so strednou až vysokou intenzitou aróm ovocia (červené ovocie, čierne ovocie, zrelé ovocie) a/alebo kvetov (fialové kvety) a terciárnych aróm typických pre zrenie v sude (napríklad vanilka, kokosový orech, hrianka, balzamické a korenisté arómy).

Hodnotenie chuťou: svieže vína, s dobrou štruktúrou, perzistentné a výrazné.

Obsah prchavých kyselín v dvojročných a starších vínach nesmie prekročiť 1 g/l kyseliny octovej.

Analytické hodnoty, ktoré nie sú špecifikované, musia zodpovedať hodnotám stanoveným v platných európskych predpisoch.

| Všeobecné analytické vlastnosti |
| --- |
| Maximálny celkový obsah alkoholu (v obj. %) | |
| Minimálny skutočný obsah alkoholu (v obj. %) | 12 |
| Minimálna celková kyslosť | 4 gramy na liter, vyjadrená ako kyselina vínna |
| Maximálny obsah prchavých kyselín (v miliekvivalentoch na liter) | 0,8 |
| Maximálny celkový obsah oxidu siričitého (v miligramoch na liter) | 130 |

Všeobecné analytické vlastnosti

Maximálny celkový obsah alkoholu (v obj. %)

Minimálny skutočný obsah alkoholu (v obj. %)

12

Minimálna celková kyslosť

4 gramy na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter)

0,8

Maximálny celkový obsah oxidu siričitého (v miligramoch na liter)

130

5.   VINÁRSKE VÝROBNÉ POSTUPY

a)   
  Základné enologické postupy

Pestovateľský postup

Pri pestovaní viniča určeného na výrobu vín Bierzo je zakázané zavlažovanie. Zavlažovať možno len novú výsadbu počas prvých dvoch rokov, aby sa dobre ujala.

Osobitný enologický postup

| — | Minimálny potenciálny obsah alkoholu v hrozne: 12 obj. % u modrých odrôd (s výnimkou odrody Garnacha Tintorera: 11 obj. %) a 11 obj. % u bielych odrôd (s výnimkou odrody Godello: 12 obj. %). |
| --- | --- |

—

Minimálny potenciálny obsah alkoholu v hrozne: 12 obj. % u modrých odrôd (s výnimkou odrody Garnacha Tintorera: 11 obj. %) a 11 obj. % u bielych odrôd (s výnimkou odrody Godello: 12 obj. %).

| — | Maximálna výlisnosť sa stanovuje na 74 litrov na 100 kg hrozna. |
| --- | --- |

—

Maximálna výlisnosť sa stanovuje na 74 litrov na 100 kg hrozna.

Obmedzenie týkajúce sa výroby

| — | Červené vína obsahujú najmenej 85 % hrozna odrôd Mencía, Garnacha Tintorera, Estaladiña a/alebo Merenzao. Na zvyšný podiel sa môže použiť ktorákoľvek povolená odroda. |
| --- | --- |

—

Červené vína obsahujú najmenej 85 % hrozna odrôd Mencía, Garnacha Tintorera, Estaladiña a/alebo Merenzao. Na zvyšný podiel sa môže použiť ktorákoľvek povolená odroda.

| — | Ružové víno sa vyrába z povolených odrôd uvedených v bode 6 tohto dokumentu a aspoň 70 % hrozna tvoria modré odrody. |
| --- | --- |

—

Ružové víno sa vyrába z povolených odrôd uvedených v bode 6 tohto dokumentu a aspoň 70 % hrozna tvoria modré odrody.

| — | Biele víno sa vyrába z odrôd Godello, Doña Blanca, Malvasía a Palomino. |
| --- | --- |

—

Biele víno sa vyrába z odrôd Godello, Doña Blanca, Malvasía a Palomino.

| — | Na výrobu vína typu „clarete“ sa používa tradičná metóda regiónu Bierzo: percentuálny podiel povolených modrých odrôd sa musí pohybovať od 40 do 60 % a zvyšok tvorí biele hrozno jednej z povolených odrôd. Hrozno sa teda priamo lisuje alebo sa pred lisovaním na určitý čas podrobí predfermentačnej macerácii. Pri alkoholovom kvasení muštu sa musí použiť určitý percentuálny podiel šupiek bielych alebo modrých odrôd získaných odzrnením, a to 5 až 10 % celkového objemu muštu. |
| --- | --- |

—

Na výrobu vína typu „clarete“ sa používa tradičná metóda regiónu Bierzo: percentuálny podiel povolených modrých odrôd sa musí pohybovať od 40 do 60 % a zvyšok tvorí biele hrozno jednej z povolených odrôd. Hrozno sa teda priamo lisuje alebo sa pred lisovaním na určitý čas podrobí predfermentačnej macerácii. Pri alkoholovom kvasení muštu sa musí použiť určitý percentuálny podiel šupiek bielych alebo modrých odrôd získaných odzrnením, a to 5 až 10 % celkového objemu muštu.

b)   
  Maximálne výnosy

Odroda Palomino

12 000 kilogramov hrozna na hektár

Odroda Palomino

88,80 hektolitra na hektár

Ostatné odrody

11 000 kilogramov hrozna na hektár

Ostatné odrody

81,40 hektolitra na hektár

6.   Vymedzená oblasť

Výrobná oblasť zahŕňa tieto obce v provincii León: Arganza, Bembibre, Benuza, Berlanga del Bierzo, Borrenes, Cabañas Raras, Cacabelos, Camponaraya, Carracedelo, Carucedo, Castropodame, Congosto, Corullón, Cubillos del Sil, Fresnedo, Fabero, Folgoso de la Ribera, Igueña, Molinaseca, Noceda, Oencia, Ponferrada, Priaranza, Puente de Domingo Flórez, Sancedo, Sobrado, Toreno, Torre del Bierzo, Trabadelo, Vega de Espinareda, Villadecanes-Toral de los Vados a Villafranca del Bierzo, ako aj k nim patriace osady.

7.   Hlavné muštové odrody

PALOMINO

GARNACHA TINTORERA

MENCÍA

GODELLO

ALARIJE – MALVASÍA RIOJANA

ESTALADIÑA

DOÑA BLANCA – MALVASÍA CASTELLANA

MERENZAO

8.   Opis súvislostí

Špecifickosť vín vyrábaných v oblasti, na ktorú sa vzťahuje CHZO Bierzo, vyplýva zo zemepisného prostredia: vďaka pôdnym, geologickým a klimatickým charakteristikám má táto oblasť vynikajúce podmienky na pestovanie viniča. Všetky obce, t. j. nielen tie, ktoré sa stali súčasťou tejto výrobnej oblasti hneď na začiatku, ale aj nedávno začlenené obce, majú podobné charakteristické prvky, takže aj o nedávno začlenených obciach možno povedať, že majú vhodné podmienky na výrobu kvalitných vín. Okrem toho odrody, ktoré sa najlepšie prispôsobili pestovateľskému prostrediu, teda pôvodné odrody pestované vo všetkých obciach, na ktoré sa vzťahuje označenie pôvodu, vybral človek. Človek zvolil aj najvhodnejšiu formu pestovania, aby vznikol jedinečný výrobok, keďže v príslušných vinohradoch boli koncom 19. a na začiatku 20. storočia vysadené rovnaké odrody a podpníky, používali sa aj podobné spony výsadby a pestovateľské systémy.

Stručné zhrnutie hlavných faktorov potvrdzujúcich túto súvislosť:

| — | Hlinito-ílovité pôdy, s väčším či menším množstvom hrubých prvkov, ako sú bridlica a kremenec, dodávajú vínam eleganciu a jemnosť, vďaka čomu ich možno ľahko odlíšiť od vín z iných regiónov. |
| --- | --- |

—

Hlinito-ílovité pôdy, s väčším či menším množstvom hrubých prvkov, ako sú bridlica a kremenec, dodávajú vínam eleganciu a jemnosť, vďaka čomu ich možno ľahko odlíšiť od vín z iných regiónov.

| — | Mikroklíma tohto regiónu sa líši od susedných oblastí ležiacich za pohorím. Región totiž podlieha silnému vplyvu Atlantického oceánu, čo sa prejavuje výdatnými zrážkami a miernymi priemernými ročnými teplotami, no súčasne tu badať aj niektoré prvky kontinentálneho podnebia, ako napríklad veľké teplotné výkyvy, ktoré prospievajú zreniu hrozna. |
| --- | --- |

—

Mikroklíma tohto regiónu sa líši od susedných oblastí ležiacich za pohorím. Región totiž podlieha silnému vplyvu Atlantického oceánu, čo sa prejavuje výdatnými zrážkami a miernymi priemernými ročnými teplotami, no súčasne tu badať aj niektoré prvky kontinentálneho podnebia, ako napríklad veľké teplotné výkyvy, ktoré prospievajú zreniu hrozna.

| — | Vinohrady sa nachádzajú na viac či menej strmých stráňach rôznej výšky, ktorá môže v určitých prípadoch presiahnuť 1 000 metrov nad morom, vďaka čomu sú vína veľmi svieže a živé. |
| --- | --- |

—

Vinohrady sa nachádzajú na viac či menej strmých stráňach rôznej výšky, ktorá môže v určitých prípadoch presiahnuť 1 000 metrov nad morom, vďaka čomu sú vína veľmi svieže a živé.

| — | Odrody, ktoré sa nachádzajú v regióne Bierzo, sa dokonale prispôsobili prostrediu. Hlavné odrody sú Mencía a Godello, ale v menšej miere tu možno nájsť aj ostatné povolené odrody. Červené vína vyrobené v tomto regióne sú svieže a výrazne ovocné a vyznačujú sa dobrou schopnosťou vyzrievať v sude. Biele vína sú svieže, lahodné a vďaka svojej plnosti sú jedinečné. |
| --- | --- |

—

Odrody, ktoré sa nachádzajú v regióne Bierzo, sa dokonale prispôsobili prostrediu. Hlavné odrody sú Mencía a Godello, ale v menšej miere tu možno nájsť aj ostatné povolené odrody. Červené vína vyrobené v tomto regióne sú svieže a výrazne ovocné a vyznačujú sa dobrou schopnosťou vyzrievať v sude. Biele vína sú svieže, lahodné a vďaka svojej plnosti sú jedinečné.

| — | Tradične sa uplatňuje úzky spon výsadby, čo spolu s vlastnosťami pôdy znamená, že výnos je síce obmedzený, ale hrozno má vysokú kvalitu, je vyvážené z hľadiska analytických vlastností a dobre vyzreté. |
| --- | --- |

—

Tradične sa uplatňuje úzky spon výsadby, čo spolu s vlastnosťami pôdy znamená, že výnos je síce obmedzený, ale hrozno má vysokú kvalitu, je vyvážené z hľadiska analytických vlastností a dobre vyzreté.

| — | Priemerný vek vinohradov v regióne je 75 rokov, čo predstavuje pre miestne vína pridanú hodnotu, pričom staré kry viniča zaberajú 85 % plochy vinohradov. Treba zohľadniť, že kvalita hrozna zo starých viničných krov je veľmi vysoká vzhľadom na to, že rokmi sa dosiahla rovnováha medzi spôsobom pestovania viniča a načasovaním zberu, vďaka čomu hrozno dosahuje optimálnu zrelosť. Silný a hlboký koreňový systém, ktorý zaberá väčší objem pôdy, zabezpečuje prísun minerálov a väčšiu dostupnosť vody. Vinič je preto menej citlivý na medziročné klimatické výkyvy, čím sa zabezpečuje konštantné dozrievanie hrozna v priebehu rokov. Väčší objem starého dreva takisto umožňuje zhromaždiť väčšie množstvo zásob využiteľných v strapcoch, čím sa zachováva kvalita hrozna pri každom zbere. Staré kry sú navyše v dôsledku rezov značne zjazvené a množstvo jaziev zhoršuje prietok miazgy v cievach. V dôsledku toho rastie menej strapcov, ktoré sú navyše menšie a pre sťažený prietok miazgy majú tendenciu zhromažďovať viac cukrov a iných kvalitných zlúčenín. |
| --- | --- |

—

Priemerný vek vinohradov v regióne je 75 rokov, čo predstavuje pre miestne vína pridanú hodnotu, pričom staré kry viniča zaberajú 85 % plochy vinohradov. Treba zohľadniť, že kvalita hrozna zo starých viničných krov je veľmi vysoká vzhľadom na to, že rokmi sa dosiahla rovnováha medzi spôsobom pestovania viniča a načasovaním zberu, vďaka čomu hrozno dosahuje optimálnu zrelosť. Silný a hlboký koreňový systém, ktorý zaberá väčší objem pôdy, zabezpečuje prísun minerálov a väčšiu dostupnosť vody. Vinič je preto menej citlivý na medziročné klimatické výkyvy, čím sa zabezpečuje konštantné dozrievanie hrozna v priebehu rokov. Väčší objem starého dreva takisto umožňuje zhromaždiť väčšie množstvo zásob využiteľných v strapcoch, čím sa zachováva kvalita hrozna pri každom zbere. Staré kry sú navyše v dôsledku rezov značne zjazvené a množstvo jaziev zhoršuje prietok miazgy v cievach. V dôsledku toho rastie menej strapcov, ktoré sú navyše menšie a pre sťažený prietok miazgy majú tendenciu zhromažďovať viac cukrov a iných kvalitných zlúčenín.

| — | Celkovo teda možno konštatovať, že vďaka jedinečnej mikroklíme regiónu, v ktorom sa stretáva oceánske podnebie s kontinentálnym, v kombinácii s pôdou, prevahou starých krov viniča a veľkou hustotou výsadby, ktoré majú za následok menší výnos veľmi dobre dozretého hrozna, vznikajú výrazne ovocné vína, ktoré sú vyvážené a majú dobrú kyslosť. |
| --- | --- |

—

Celkovo teda možno konštatovať, že vďaka jedinečnej mikroklíme regiónu, v ktorom sa stretáva oceánske podnebie s kontinentálnym, v kombinácii s pôdou, prevahou starých krov viniča a veľkou hustotou výsadby, ktoré majú za následok menší výnos veľmi dobre dozretého hrozna, vznikajú výrazne ovocné vína, ktoré sú vyvážené a majú dobrú kyslosť.

9.   Ďalšie Základné Podmienky (balenie, označovanie, iné požiadavky)

Právny rámec:

vnútroštátne právne predpisy

Druh ďalšej podmienky:

fľašovanie vo vymedzenej zemepisnej oblasti

Opis podmienky:

Proces vinifikácie zahŕňa fľašovanie a vyzrievanie vín. Organoleptické a fyzikálno-chemické vlastnosti vín možno zaručiť len vtedy, ak sa všetky spracovateľské operácie uskutočňujú vo výrobnej oblasti. Takže vzhľadom na to, že fľašovanie vín s CHOP „BIERZO“ je jedným zo základných krokov, pri ktorých vína nadobúdajú charakteristické vlastnosti, táto operácia sa musí vykonať v pivniciach zariadení na plnenie vína do fliaš, ktoré sa nachádzajú vo výrobnej oblasti, aby sa zachovala kvalita vín, zaručil ich pôvod a vykonali kontroly.

Právny rámec:

vnútroštátne právne predpisy

Druh ďalšej podmienky:

ďalšie ustanovenia týkajúce sa označovania

Opis podmienky:

Názov „BIERZO“ a tradičný pojem „označenie pôvodu“, ktorý nahrádza pojem „chránené označenie pôvodu“, sa musia zreteľne uviesť.

Ročník zberu je povinný údaj, aj ak víno nevyzrievalo.

Nepovinné údaje:

Tradičné pojmy „crianza“, „reserva“ a „gran reserva“.

Označenia „fermentado en barrica“ (kvasenie v sude), „criado en barrica“ (zrenie v sude) alebo „envejecido en barrica“ (vyzrievanie v sude).

Názov menšej zemepisnej jednotky a tieto pojmy:

„Vino de Villa“, za ktorým nasleduje názov obce alebo osady, ktoré sa nachádzajú vo vymedzenej zemepisnej oblasti, ak z tohto miesta pochádza 100 % hrozna a dodržiava sa stanovené obmedzenie výnosu.

„Vino de Paraje“, za ktorým nasleduje názov lokality patriacej do vymedzenej zemepisnej oblasti, ak z tejto lokality pochádza 100 % hrozna a dodržiava sa stanovené obmedzenie výnosu. Každá lokalita je kartograficky vyznačená v systéme SIGPAC (http://www.crdobierzo.es). Tento pojem možno doplniť týmito označeniami:

„Viña Clasificada“ (klasifikovaný vinohrad), ak 100 % hrozna pochádza z jedného alebo viacerých susediacich pozemkov a ak sa na víno najmenej posledných päť rokov používa pojem „Vino de Paraje“ a dodržiava sa stanovené obmedzenie výnosu.

„Gran Viña Clasificada“ (významný klasifikovaný vinohrad): platia rovnaké podmienky, ako pri predchádzajúcom pojme, a navyše sa na víno musí najmenej posledných päť rokov používať pojem „Viña Clasificada“.

Odkaz na špecifikáciu výrobku

http://www.itacyl.es/documents/20143/342640/PCC+DO+BIERZO+modif.pdf/9c236c96-9b7f-1ffa-4020-306d4aaf42f9

---

(1)  Ú. v. EÚ L 9, 11.1.2019, s. 2.

---